CELEX: C2007/297/49
Language: et
Date: 2007-12-08 00:00:00
Title: Kohtuasi C-459/07: Eelotsusetaotlus, mille esitas Unabhängiger Finanzsenat, Außenstelle Graz (Austria) 9. oktoobril 2007 — Veli Elshani versus Hauptzollamt Linz

8.12.2007   
            
            
               ET
            
            
               Euroopa Liidu Teataja
            
            
               C 297/30
            
         Eelotsusetaotlus, mille esitas Unabhängiger Finanzsenat, Außenstelle Graz (Austria) 9. oktoobril 2007 — Veli Elshani versus Hauptzollamt Linz
   (Kohtuasi C-459/07)
   (2007/C 297/49)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat, Außenstelle Graz
   Põhikohtuasja pooled
   
      Kaebuse esitaja: Veli Elshani
   
      Vastustaja: Hauptzollamt Linz
   Eelotsuse küsimused
   
               1.
            
            
               Nõukogu määruse (EMÜ) nr 2913/92 (1), millega kehtestatakse ühenduse tolliseadustik (edaspidi „tolliseadustik”), artikli 233 esimese lõigu punktis d sätestatud tollivõla lõppemisel ei lähtuta mitte tollivõla tekkimise kuupäevast, vaid ajavahemikust pärast tollivõla tekkimist, kuna selle eelduseks on tolliseadustiku artikli 202 alusel „tekkinud” tollivõlg.
               Kas väljendit „ebaseaduslik sissetoomine” tolliseadustiku artikli 233 esimese lõigu punkti d tähenduses tuleb tõlgendada selliselt,
               
                           —
                        
                        
                           et ühenduse tolliterritooriumile sellise kauba sissetoomine, millega seoses on vastavalt tolliseadustiku artiklile 202 tekkinud tollivõlg, lõpeb juba selle toomisega piiritolliasutusse või muusse tolli poolt nimetatud kohta, hiljemalt aga piiritolliasutusest või muust nimetatud kohast väljaviimisega, kuna sellega on kaup jõudnud tolliterritooriumile, nii et kauba kinnipidamine ja konfiskeerimine pärast seda ajahetke ei lõpeta enam tollivõlga,
                           või selliselt,
                        
                     
                           —
                        
                        
                           et ühenduse tolliterritooriumile sellise kauba sissetoomine, millega seoses on vastavalt tolliseadustiku artiklile 202 tekkinud tollivõlg, kestab majanduslikust vaatepunktist lähtudes nii kaua, kuni kestab veel kauba vedu ühtse toiminguna pärast kauba sissetoomist tolliterritooriumile, seega kuni kaup ei ole tolliterritooriumil jõudnud veel esimesse sihtkohta ja kauba liikumine seal ei ole peatunud, nii et kauba kinnipidamine ja konfiskeerimine veel kuni selle ajahetkeni lõpetab tollivõla?
                        
                     
         
               2.
            
            
               Tolliseadustiku artikli 202 tähenduses lõpeb tollivõlg ebaseadusliku käitumise puhul, mis avastatakse kauba sissetoomisel, seadusest tulenevalt. Kauba vahetu kinnipidamine selle ebaseaduslikult tollijärelevalve alt väljaviimisel tolliseadustiku artikli 203 tähenduses ei lõpeta koheselt tollivõlga.
               Kas tolliseadustiku artikli 233 esimese lõigu punkti d tuleb tõlgendada nii, et tollivõla lõppemine, mis on sõnaselgelt piiritletud tollivõla tekkimise juhtumitega vastavalt tolliseadustiku artiklile 202, on siiski kooskõlas ebaseadusliku käitumise võrdse kohtlemise põhimõttega?
            
         
      (1)  EÜT L 302, lk 1.